text: Ukendte kæmper om kæden
  04 november 2013 kl. 18.06
  To næsten ukendte kandidater kæmper om borgmesterkæden i Horsens. Efter den tidligere borgmester, Jan Trøjborgs død forsøger hans efterfølger at skaffe sig et folkeligt mandat. Og han står overfor en ny og anonym modstander.
  Peter Sørensen fik kun 629 personlige stemmer ved seneste valg. Men han kom ind, fordi Jan Trøjborg fik over 10 gange så mange personlige stemmer.
  Efter Trøjborgs død blev Peter Sørensen borgmester, så hans navn er kendt blandt de vælgere, TV SYD fangede på gaden.
  
  Bundskraber
  Imod ham kæmper den nye Venstre-kandidat: Kristian Dyhr. Han var Venstre-gruppens bundskraber ved sidste valg med 379 personlige stemmer.
  TV SYD var med ham til valgkamp på gymnasiet.
  Jan Trøjborg fik 8.000 personlige stemmer, men den nuværende borgmesteren kan ikke regne med at få dem alle. Den livslange socialdemokrat Vera Petersen har valgt at stemme på Gitte Nielsen.
  Hvis ingen af kandidaterne har gennemslagskraft, kan vælgerne holde op med at stemme personligt. Og i værste fald kan stemmen gå tabt på sofaen, hvis ingen markerer sig nok.
  
  Duel i Horsens
  TV SYD sender i aften sin valgdebat fra Horsens. Foriden er der en kort duel mellem de to borgmesterkandidater på TV2-vinduet - og se senere med alle spidskandidaterne på TV SYDs kanal.
  